Paramedici verongeluk in die Oos-KaapDie paramedici was verbonde aan die Oos-Kaapse provinsiale ambulansdienste [Foto: Arrive Alive, Twitter] Twee paramedici verbonde aan die Oos-Kaapse provinsiale ambulansdienste en nog ŉ persoon is vroeg Saterdagoggend dood toe ŉ ambulans en vragmotor in ŉ trompop botsing op die N10-snelweg by Cradock betrokke was. Die ongeluk het omstreeks 06:00 plaasgevind. Die ambulans was op pad van Gqeberha na Cradock [Foto: Arrive Alive, Twitter] Die Nissan-vragmotor, wat mangaan vervoer het, was op pad na Gqeberha. Slegs die vragmotorbestuurder was in die voertuig. Meth het haar medelye met Rasmeni en Damane se familie en vriende betuig en sê hul dood is ook ŉ groot slag vir die departement. “Hulle was soldate wat hul lewe aan die gesondheidsdiens in die Oos-Kaap gewy het,” het Meth gesê. Ander ongelukke Al die insittendes van die transitovoertuig het oorleef [Foto: Arrive Alive, Twitter] Dieselfde aand is ŉ manlike voetganger op die R411-pad in Mqanduli by die Kwaiman-nedersetting deur ŉ motor raakgery. Volgens Rantjie het die man later in die Ngcwanguba-kliniek in Mqanduli aan sy beserings beswyk. Sewe mense is dood in vyf afsonderlike ongelukke die naweek [Foto: Arrive Alive, Twitter] Rantjie sê ŉ vrou is Saterdag omstreeks 07:45 dood toe ŉ transitovoertuig en Datsun Go op die N2-snelweg in Oos-Londen ook kop aan kop gebots het. “Die bestuurder van die Datsun is op die toneel dood verklaar terwyl die vier insittendes van die transitovoertuig ongedeerd is.” Die verkeersvloei op die N2 was weens die ongeluk geraak. “Die polisie ondersoek die omstandighede rondom al vyf ongelukke. Sake van strafbare manslag is in elk van die sake aanhangig gemaak.”